PATVIRTINTA

Anykščių Jono Biliūno gimnazijos

direktoriaus 2017 m. vasario 28 d.

įsakymu Nr. V-29

**ANYKŠČIŲ JONO BILIŪNO GIMNAZIJA**

**(Kodas 190046685)**

**KOMPIUTERIŲ TINKLO ADMINISTRATORIAUS PAREIGYBĖS** **APRAŠYMAS**

**I SKYRIUS**

**BENDROJI** **DALIS**

1. Kompiuterių tinklo administratoriaus pareigybė yra priskiriama specialistų grupei.
2. Pareigybės lygis: kompiuterių tinklo administratorius priskiriamas B lygiopareigybei.
3. Pareigybės paskirtis: kompiuterių tinklo, IT įrangos (spausdintuvų, skenerių ir kt.) priežiūra ir gimnazijoje teikiamų paslaugų aptarnavimas bei plėtra užduotims atlikti.
4. Pavaldumas: kompiuterių tinklo administratorius pavaldus direktoriaus pavaduotojui ūkiui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

1. Kompiuterių tinklo administratoriaus kvalifikacijai keliami reikalavimai:
   1. turėti techninį išsilavinimą, susijusį su informacinėmis technologijomis;
   2. turėti darbo patirtį informacinių technologijų srityje.
2. Kompiuterių tinklo administratorius turi žinoti ir išmanyti:
   1. tinklo ir tinklo paslaugų plėtros principus, saugumo užtikrinimo technologijas;
   2. gebėti administruoti kompiuterių tinklą ir tinklo paslaugas;
   3. gebėti savarankiškai spręsti gimnazijos kompiuterių tinklo ir tinklo paslaugų aptarnavimo bei plėtros uždavinius;
   4. žinoti teisės norminius aktus, susijusius su kompiuterių tinklo darbo organizavimu, tinklo paslaugų teikimu, kompiuterių tinklo bei tinklo paslaugų naudojimu;
   5. būti pareigingas, iniciatyvus, gebėti bendrauti, turėti organizacinių sugebėjimų;
   6. turi domėtis naujausia informacija apie kompiuterinę ir programinę įrangą.
3. Kompiuterių tinklo administratorius privalo vadovautis:
   1. Lietuvos Respublikos įstatymais ir poįstatyminiais aktais;
   2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;
   3. darbo tvarkos taisyklėmis;
   4. darbo sutartimi;
   5. šiuo pareigybės aprašymu;
   6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

1. Kompiuterių tinklo administratoriaus funkcijos:
   1. analizuoti gimnazijos poreikius duomenų perdavimo bei kompiuterių tinklo paslaugoms;
   2. kokybiškai atlikti jam pavestas užduotis, teikiant duomenų perdavimo bei kompiuterių tinklo paslaugas;
   3. plėtoti gimnazijos kompiuterių tinklo galimybes, atsižvelgiant į gimnazijos poreikius ir naujausias technines bei technologines galimybes;
   4. laiku teikti direktoriaus pavaduotojui ūkiui siūlymus dėl priemonių, kurios reikalingos tinkamam jam pavestų užduočių atlikimui;
   5. dokumentuoti atliekamus darbus;
   6. vykdyti kitas teisės aktų nustatytas funkcijas ir gimnazijos administracijos pavedimus;
   7. kompiuterių tinklo administratorius savo veikloje vadovaujasi LR įstatymais ir kitais teisės aktais, direktoriaus įsakymais bei šiuo pareigybės aprašymu;
   8. kompiuterių tinklo administratorius turi teisę gauti iš gimnazijos informaciją, reikalingą savo pareiginėms funkcijoms atlikti

**IV SKYRIUS**

**MOKINIŲ SAUGUMO UŽTIKRINIMAS**

1. Kompiuterių tinklo administratorius, įtaręs ar pastebėjęs žodines, fizines, socialines patyčias, smurtą:
   1. nedelsdamas įsikiša ir nutraukia bet kokius tokį įtarimą keliančius veiksmus;
   2. primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;
   3. raštu informuoja patyrusio patyčias, smurtą mokinio klasių kuratorių apie įtariamas ar įvykusias patyčias;
   4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar gimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.).
2. Kompiuterių tinklo administratorius, įtaręs ar pastebėjęs patyčias kibernetinėje erdvėje arba gavęs apie jas pranešimą:
   1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
   2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar gimnazijos darbuotojus, direktorių) ar institucijas (policiją);
   3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
   4. raštu informuoja patyčias patyrusio mokinio klasių kuratorių apie patyčias kibernetinėje erdvėje ir pateikia įrodymus (išsaugotą informaciją);
   5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

1. Kompiuterių technikas atsako už:
   1. tinkamą savo pareigų vykdymą ir gimnazijos darbo tvarkos taisyklių laikymąsi;
   2. jam patikėto gimnazijos materialiojo turto saugumą ir atlygina atsiradusią žalą dėl jo netinkamo pareigų vykdymo;
   3. netinkamą pareigų vykdymą, dėl ko buvo sugadinta/sunaikinta kompiuterių įranga;
   4. priešgaisrinės saugos režimo nesilaikymą, dėl ko galėjo kilti arba kilo gaisras;
   5. kompiuterių įrangos naudojimą asmeninėms reikmėms.
2. Kompiuterių tinklo administratorius už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.
3. Kompiuterių tinklo administratorius už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_